pellito


 * [[image:2pgtexnologia/DSC_0001.jpg width="218" height="171" caption="Στο προαύλιο της βιομηχανίας"]] || [[image:DSC_0009.jpg width="281" height="176" caption="Μέσα στο χώρο της αποθήκης"]] || [[image:DSC_0037.jpg width="273" height="171" caption="Μέσα στο χώρο της βιομηχανίας"]] ||

Στις 12/2/2013 τα τμήματα Β1και Β2 του 2ου Πρότυπου Πειραματικού Γυμνασίου Θεσσαλονίκης επισκέφτηκαν τη βιομηχανία ξηρών καρπών ΒΑΜΒΑΛΗΣ TΡΟΦΙΜΑ ΑΒΕΕ. Οι μαθητές, αφού πρώτα φόρεσαν ποδιές και σκούφους μιας χρήσεως, ξεναγήθηκαν στο χώρο του εργοστασίου και πήραν συνέντευξη από την κ. Βούλα Καφρομάνη, Τεχνολόγο Τροφίμων.

1. Τι προϊόντα παράγει η επιχείρησή σας ; Συσκευασμένους ξηρούς καρπούς και αποξηραμένα φρούτα, παστέλια σουσαμιού και ξηρών καρπών. 2. Ποια ήταν η ιδέα που σας ώθησε στη δημιουργία της επιχείρησης ; Σαφώς για βιοποριστικούς λόγους και επιπλέον ξεκίνησε ως οικογενειακή επιχείρηση. 3. Γιατί επιλέξατε τη περιοχή αυτή για τόπο εγκατάστασης της επιχείρησής σας ; Η περιοχή που βρίσκεται η επίχειρηση είναι βιομηχανική ζώνη και βρίσκεται αρκετά κοντά στη Θεσσαλονίκη. Έτσι οι εργαζόμενοι της επιχείρησης έχουν εύκολη πρόσβαση. 4. Πότε άρχισε η λειτουργία του εργοστασίου σας ; Πόσο συχνά ανανεώνετε τον τεχνολογικό σας εξοπλισμό ; Από το 1970, αλλά από το 1993 με τη σημερινή του μορφή. Ανανεώνουμε τον εξοπλισμό μας ανάλογα με τις ανάγκες των πελατών μας, όπως είναι κάποιες μεγάλες παραγγελίες ή ένα νέο είδος συσκευασίας. Γενικά επενδύουμε σε νέες και σύγχρονες μεθόδους συσκευασίας. 5. Πώς εξασφαλίζεται η πρώτη ύλη ; Κάνετε εισαγωγές από ξένες χώρες ; Πώς ελέγχετε την ποιότητα των πρώτων υλών ; Η επιχείρηση δραστηριοποιείται αρκετά χρόνια και έτσι έχει εξασφαλίσει σημαντικούς προμηθευτές απ’ όλο τον κόσμο με τους οποίους υπάρχει σχέση εμπιστοσύνης. Το μεγαλύτερο μέρος της πρώτης ύλης εισάγεται από το εξωτερικό κυρίως από την Αμερική ενώ ορισμένα είδη αμυγδάλων και φυστικιών Αιγίνης προέρχεται από την Ελλάδα. Η ποιότητα των πρώτων υλών ελέγχεται βάση των προσυμφωνημένων προδιαγραφών και των μεθόδων που υποδεικνύουν τα εγκαταστημένα πρότυπα ποιότητας της εταιρείας μας. Επίσης γίνονται δειγματοληπτικές αναλύσεις για να διαπιστωθούν τα επίπεδα μίας τοξίνης της αφλατοξίνης που προέρχεται από μύκητες. Η τοξίνη αυτή μπορεί να προκαλέσει καρκινογεννέσεις αν υπερβεί τα επιτρεπτά όρια και για να μειώσουμε την εμφάνισή της προσέχουμε ιδιαίτερα τις συνθήκες αποθήκευσης και υγρασίας. 6. Οι βοηθητικές ύλες (πλαστικές συσκευασίες) εισάγονται ή προέχονται από την Ελλάδα ; Είναι ανακυκλώσιμες ; Κάποιες εισάγονται και άλλες είναι ελληνικές παραγωγής. Όμως όλες οι συσκευασίες είναι ανακυκλώσιμες. 7. Χρησιμοποιείτε συντηρητικά και τεχνητές χρωστικές ύλες ; Οι ξηροί καρποί συνήθως είναι αλατισμένοι και γι’ αυτό δεν χρειάζονται συντηρητικά. Έτσι δεν χρησιμοποιούμε συντηρητικά και τεχνητές χρωστικές ύλες. 8. Πώς εξασφαλίζετε την ποιότητα των προϊόντων σας ; Με επιλογή αξιόπιστων προμηθευτών και ελέγχους σε όλα τα στάδια παραγωγής. 9. Ποια είναι η διαδικασία παραγωγής των "Pellito Snack Bars" ; Χρησιμοποιούμε ξηρούς καρπούς, σιρόπι και μαύρη ζάχαρη. Τα κόβουμε σε ορθογώνια τεμάχια και τα συσκευάζουμε. 10. Ποιο από τα προϊόντα σας θεωρείται πιο πετυχημένο και γιατί ; Ο ηλιόσπορος ως παραδοσιακό αλλά και πιο φθηνό προιόν. 11. Σε ποιες χώρες εξάγετε τα προϊόντα σας ; Σε όλη την Ευρώπη. 12. Ποιες πληροφορίες προς του καταναλωτές αναγράφετε στη συσκευασία των προϊόντων; Τι πρέπει να προσέχει ο καταναλωτής όταν αγοράζει τα προϊόντα σας ; Ο τίτλος του προϊόντος, τα συστατικά του, η ημερομηνία λήξεως, το βάρος του, ο τόπος παραγωγής, η παρουσία αλλεργιογόνων συστατικών και συστάσεις για το σωστό τρόπο αποθήκευσης. Ο καταναλωτής πρέπει να προσέχει ότι γράφει η ετικέτα και κυρίως την ημερομηνία λήξης. 13. Ποια από τα προϊόντα σας προτιμούν περισσότερο οι Έλληνες καταναλωτές ; Υπάρχει μία στροφή σε προϊόντα χωρίς αλάτι ή ψημένα στο λάδι. Βέβαια ο ηλιόσπορος, τα φυστίκια και τα φυστίκια Αιγίνης συνεχίζουν να αρέσουν πολύ. 14. Ποιες είναι οι διατροφικές ιδιότητες του σουσαμιού και των ξηρών καρπών ; Αποτελούν πηγή πρωτεινών, μονοακόρεστων λιπαρών οξέων, ινών, ασβεστίου και σιδήρου. Συνεισφέρουν στη μείωση της κακής χοληστερόλης και προστατεύουν από καρδιακές παθήσεις, υψηλή πίεση και διαβήτη. 15. Ποια μέτρα λαμβάνει η επιχείρηση σας για την προστασία του περιβάλλοντος ; Χρησιμοποιεί ανακυκλώσιμα υλικά, αποχετεύσεις και φυσικό αέριο. 16. Πώς αξιοποιείτε τα κέρδη σας ; Με επενδύσεις. 17. Διαφημίζετε τα προϊόντα σας ; Τι τονίζετε ιδιαίτερα στα διαφημιστικά σας μηνύματα ; Ποιο είναι το κόστος των διαφημίσεών σας, ετησίως ; Όχι δεν κάνουμε διαφημίσεις γιατί η εταιρεία παράγει κυρίως προϊόντα ιδιωτικής ετικέτας. 18. Η οικονομική κρίση έχει επηρεάσει την επιχείρησή σας και με ποιον τρόπο ; Σαφέστατα 19. Τελευταία βλέπουμε μηνύματα που μας προτρέπουν να αγοράζουμε ελληνικά προϊόντα. Γιατί πιστεύετε ότι πρέπει να προτιμούμε τα ελληνικά προϊόντα ; Γιατί πρέπει να στηρίζουμε την ελληνική οικονομία. Κυρίως προμηθευόμαστε ελληνικά φυστίκια Αιγίνης, αμύγδαλα και σταφίδα. 20. Ποιο τμήμα της επιχείρησή σας θεωρείτε πιο σημαντικό και γιατί ; Την παραγωγική διαδικασία, γιατί αποτελεί τη βάση μιας επιχείρησης και αποτελεί τον καθρέφτη της σχέσης αγαθού-καταναλωτή. 21. Ποια μέτρα λαμβάνει η επιχείρηση σας για να εξασφαλίσει την ασφάλεια και την υγεία τωνεργαζοµένων της ; Ποιες γενικές συνθήκες επικρατούν στο χώρο εργασίας (καθαριότητα, επίπεδο θορύβου, φωτισμός, θερμοκρασία) ; Θέλω να πιστεύω ότι το είδατε με τα μάτια σας. 22. Με ποια κριτήρια προσλαμβάνετε το προσωπικό σας ; Τι ποστοστό των εργαζομένων σας έχει πτυχίο τριτοβάθμιας εκπαίδευσης και σε ποιες θέσεις απασχολούνται ; Η πρόσληψη γίνεται με βάση την προυπηρεσία, ηλικία, συστατικές επιστολές κλπ. Περίπου το ¼ των εργαζομένων έχει πτυχίο τριτοβάθμιας εκπαίδευσης και αποτελεί το διοικητικό προσωπικό της εταιρείας. 23. Μήπως η ίδια η επιχείρηση εκπαιδεύει τους υποψήφιους εργαζόμενους και πώς ; Πόσο χρόνο διαρκεί η εκπαίδευση αυτή ; Η εκπαίδευση γίνεται εσωτερικά από τα στελέχη της εταιρείας, αλλά και από ειδικευμένους εξωτερικούς συνεργάτες. Εξαρτάται από το είδος της εκπαίδευσης. 24. Με ποιους τρόπους ενημερώνονται τα στελέχη της επιχείρησης για τις νέες εξελίξεις στον τομέα των ξηρών καρπών και snacks ; Παρακολουθούν επιμορφωτικά σεμινάρια ; Ναι 25. Τι είδους πιστοποιήσεις έχει λάβει η επιχείρησή σας ; Πολλές σχετικές με τα ευρωπαϊκά πρότυπα ποιότητας και τα εσωτερικά πρότυπα των πελατών. 26. Τέλος, ποιο είναι το όραμά σας για το μέλλον της επιχείρησής σας ; Πρώτα η επιβίωσή της λόγω των δυσκολιών που αντιμετωπίζει η χώρα μας, καθώς και η πώληση των προϊόντων σε νέες αγορές.
 * Συνέντευξη **